Madridin metro

Madridin metro () on Espanjan pääkaupunkia Madridia palveleva metrojärjestelmä. Se on linjapituudeltaan (296,6 km) maailman kahdeksanneksi laajin metro ja siinä on 329 asemaa. Madridissa on myös laaja Renfen ylläpitämä Cercanías Madrid-lähiliikennejunaverkko, joka risteää monin paikoin metroverkon kanssa.

Metroa ylläpitää Madridin itsehallintoalueen alainen yhtiö Metro de Madrid S.A. Matkustajat voivat ostaa kuukausilippuja, jotka mahdollistavat kaikkien joukkoliikennevälineiden rajoittamattoman käytön alueella.

Suomalainen KONE Oyj on toimittanut Madridin metroon liukuportaita ja konehuoneettomia hissejä.

 Metroverkon rakennuksen vaiheet 
Madridin metroa alettiin rakentaa vuonna 1916 ja ensimmäinen 3,5 km:n pituinen linja otettiin käyttöön vuonna 1919. Linjan pääteasemina olivat Puerta del Sol ja Cuatro Caminos ja linjalla oli kuusi väliasemaa. Metroa on sen jälkeen laajennettu monessa vaiheessa. Suuri projekti 1990-luvun lopussa ja 2000-luvun alussa toi mukanaan noin 50 kilometriä uusia metrotunneleita, mukaan lukien suoran yhteyden keskikaupungilta Barajasin lentoasemalle.

MetroSur-linja rakennettiin 2000-luvun alussa parantamaan yhteyksiä kaupungin eteläpuolisille esikaupunkialueille. Rakennustyöt aloitettiin kesäkuussa 2000 ja ne kestivät yhteensä lähes kolme vuotta. MetroSur avattiin 11. huhtikuuta 2003 ja se käsittää 40,7 kilometriä metrotunneleita ja 28 uutta asemaa (mukaan lukien risteysasema linjan 10 kanssa, joka yhdistää sen keskikaupunkiin). Linja yhdistää Getafen, Móstolesin, Alcorcónin, Fuenlabradan ja Leganésin kaupungit Madridiin.

Vuonna 2007 valmistui metroa täydentävä pikaraitiotieverkko (Metro Ligero de Madrid), joka käsittää kolme linjaa, yhteispituudeltaan 28 km.

 Tulevaisuus 
2. elokuuta 2024, ilmoitettiin että kaikille linjan 6 asemille asennetaan laituriovet ja linja automatisoidaan täysin. Töiden on määrä alkaa 1. kesäkuuta 2025, mikä osuu samaan aikaan radalle jo samana vuonna suunniteltujen suurten radan uusimistöiden kanssa. Tätä projektia pidetään ensimmäisenä merkittävänä askeleena kohti lopullista tavoitetta täysin automaattisesta metrosta. Automaattijunat on jo tilattu, ja ensimmäisten junien odotetaan tulevan liikenteeseen vuonna 2027. 

 Linjat 
pienoiskuva|Madridin metrokartta

Madridin metro koostuu seuraavista linjoista:

 Linja  Pituus  Asemia 20px|Linja 1   Pinar de Chamartín – Valdecarros  23,9 km  33 20px|Linja 2  Las Rosas – Cuatro Caminos  9,5 km  16 20px|Linja 3  El Casar – Moncloa  17,5 km  19 20px|Linja 4  Argüelles – Pinar de Chamartín  16 km  23 20px|Linja 5  Alameda de Osuna – Casa de Campo  23,2 km  32 20px|Linja 6  Circular  23,5 km  28 20px|Linja 7  Hospital del Henares – Estadio Olímpico – Pitis  32,9 km  30 20px|Linja 8  Nuevos Ministerios – Aeropuerto T4  16,5 km  8 20px|Linja 9  Herrera Oria – Puerta de Arganda – Arganda del Rey  38 km  27 20px|Linja 10  Hospital Infanta Sofía – Tres Olivos – Puerta del Sur  36,5 km  31 20px|Linja 11  Plaza Elíptica – La Fortuna  5,3 km  6 20px|Linja 12   MetroSur  41 km  28 20px|Linja R  Ópera – Príncipe Pío  1,1 km  2 Yhteensä (13 linjaa)  296,6 km  329

Katso myös
Barcelonan metro
Valencian metro
Sevillan metro

 Aiheesta muualla 

 Metro de Madrid
 Andén 1 Madridin metron ystävien yhdistys

*